eelnõu

NARVA  LINNAVOLIKOGU

OTSUS
Narva     







                    ….02.2012.a  nr  

Malmi tn 2b maaüksuse munitsipaalomandisse

taotlemine ja sihtotstarbe määramine 
1. Asjaolud ja menetluse käik 

Narva Linnavalitsuse Linnavara ja Majandusamet esitas avalduse aadressil Narva linn, Malmi tn 2b asuvate ehitise aluste maa munitsipaliseerimisest. Ehitis (garaažihoone) on registreeritud Riiklikus Ehitisregistris Narva linna nimele. Narva Linnavalitsuse Arhitektuuri ja Linnaplaneerimise Amet on koostanud Malmi tn 2b krundipiiride ettepaneku, mis on 23.01.2012.a kooskõlastatud Ida-Viru Maavanema poolt. Antud piiride ettepaneku alusel on koostatud munitsipaalomandisse taotletava maaüksuse asendiplaan (lisa1).

Linna üldplaneeringu kohaselt maaüksuse sihtotstarve on elamumaa.

Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 kohalik omavalitsus võtab vastu katastriüksuse sihtotstarbe määramise otsuse.
Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõige 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale.

2.Õiguslikud alused
2.1 Kohaliku omavalitsuse korralduse seaduse § 22 lõike 1 punkti 37  kohaselt kuuluvad volikogu ainupädevusse muud seadusega antud küsimused.

2.2 Maareformi seaduse § 25 lõige 1 sätestab, et munitsipaalomandisse antakse tasuta Maareformi  seaduse paragrahvis 28 nimetatud maa. 

2.3 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse jäävate  hoonete ja rajatiste alune ning neid teenindav maa.

2.4 Juhindudes Maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008   määrusest  nr 155 määrusega „Katastriüksuse sihtotstarvete liigid ja nende määramise kord” ning Narva Linnavolikogu 28.11.2001.a.nr 92/49 kehtestatud linna üldplaneeringust.

3. Otsus
3.1  Taotleda Narva linna munitsipaalomandisse Malmi tn 2b maaüksus (lisa 1), ligikaudse pindalaga 660 m2.      

3.2  Määrata taotletavale Malmi tn 2b maaüksusele katastriüksuse sihtotstarbeks elamumaa (001;E).
4.Rakendussätted
4.1  Linnavalitsusel esitada maavanemale punktis 3.1  nimetatud  maa munitsipaliseerimiseks taotlus koos   

       kõigi vajalike lisamaterjalidega.

4.2  Maavanema jaatava vastuse korral moodustada Linnavalitsusel punktis 3.1 nimetatud katastriüksus ja 
       kinnitada piirid ning esitada katastritoimik registreerimiseks Maa-ameti Ida-Viru katastribüroosse.
4.3  Otsus jõustub teatavakstegemisest.

4.4  Otsust on võimalik vaidlustada Tartu Halduskohtu Jõhvi Kohtumajas 30 päeva jooksul alates jõustumisest.

